|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |
| **DĖL Ukmergės rajono ikimokyklinio ugdymo grupių ir vaikų skaičiaus 2021-2022 M.M. PATVIRTINIMO**  |
| 2021 m. birželio d. Nr.  |
| Ukmergė |
|  |
|  |

Vadovaudamasi Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos vietos savivaldos įstatymo 6 straipsnio 8 dalimi, Ukmergės rajono savivaldybės taryba n u s p r e n d ž i a:

Patvirtinti Ukmergės rajono ikimokyklinio ugdymo grupių ir vaikų skaičių 2021-2022 m. m. (pridedama).

Savivaldybės meras

Projektą parengė

Švietimo ir sporto skyriaus

vyriausioji specialistė Ramunė Bakučionienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL Ukmergės rajono ikimokyklinio ugdymo grupių ir vaikų skaičiaus 2021–2022 M.M. PATVIRTINIMO“**

**AIŠKINAMASIS RAŠTAS**

2021 m. birželio 7 d.

Ukmergė

 **1. Sprendimo projekto rengimo pagrindas:**

Lietuvos Respublikos švietimo įstatymo 58 straipsnio 1 dalies 3 punktas, kuriame nustatoma, kad Savivaldybės atstovaujamoji institucija formuoja ikimokyklinio, priešmokyklinio, pradinio, pagrindinio ir vidurinio ugdymo, vaikų ir suaugusiųjų neformaliojo švietimo programas teikiančių mokyklų tinklą, sudaro sąlygas vaikų privalomajam švietimui vykdyti.

**2. Sprendimo projekto tikslas ir esmė:**

Sprendimo projekto tikslas – nustatyti 2021–2022 m. m. planuojamų ikimokyklinio ir priešmokyklinio ugdymo grupių bei vaikų jose skaičių, planuoti lėšas ikimokyklinio ir priešmokyklinio ugdymo organizavimui.

2020-2021 m. m. Ukmergės rajono ugdymo įstaigose pagal ikimokyklinio ugdymo programas buvo ugdomi 1175 ikimokyklinukai, pagal priešmokyklinio ugdymo programą – 290 priešmokyklinukų. Šių vaikų ugdymas buvo organizuojamas 93 grupėse.

2021-2022 mokslo metais planuojama 95 grupėse ugdyti 1138 ikimokyklinukus ir 311 priešmokyklinukų. Siekiant užtikrinti ikimokyklinio ugdymo prieinamumą vaikų lopšelio-darželio ,,Žiogelis“ patalpose įrengtos 3 papildomos ikimokyklinio ugdymo grupės.

Ikimokyklinio ugdymo įstaigose 2021-2022 m. m. ugdymui dar yra laisvų vietų įvairaus amžiaus vaikams ( išskyrus ,,Eglutėje“ ir ,,Buratine“). Pageidaujančių lankyti ikimokyklinio ugdymo įstaigas prašymų registracija ir toliau vykdoma.

Ukmergės rajono savivaldybės administracija 2021 m. vasario 5 d. gavo Taujėnų gimnazijos direktorės raštą ,,Dėl ikimokyklinio ugdymo grupės vaikams nuo 1 metų iki pradinio ugdymo pradžios formavimo Taujėnų gimnazijoje“, kuriame prašoma leisti priimti į ikimokyklio ugdymo grupę vaikus nuo 1 metų amžiaus ( šiuo metu vaikai priimami nuo 3 m.). Pasitaiko atvejų, kai Taujėnų seniūnijoje gyvenančios šeimos ir auginančios ikimokyklinio amžiaus vaikus, pasirenka miesto ikimokyklinio ugdymo įstaigas, nes pageidauja vaikus ugdyti nuo 1 metų amžiaus. Sulaukę trijų metukų šie vaikai į Taujėnų gimnaziją nebegrįžta. Mokyklos direktorė organizavo tėvų apklausą dėl vaikų grąžinimo į Taujėnų gimnaziją. Apklausa parodė, kad įteisinus vaikų ugdymą nuo 1 metų amžiaus, Taujėnų gimnaziją pasirinktų 4 vaikais daugiau, 3 vaikai grįžtų iš miesto darželių. Ankstyvojo amžiaus grupių komplektavimui Taujėnų gimnazijoje būtina pritaikyti patalpas, kad jos atitiktų higienos normų keliamus reikalavimus.

2020-2021 m. m. Taujėnų gimnazijos Balelių ikimokyklinio ugdymo grupę lankė 5 ikimokyklinio ir 2 priešmokyklinio amžiaus vaikai. Metų bėgyje vyko kaita ir gale mokslo metų liko 2 ikimokyklinukai ir 2 priešmokyklinukai. 2021-2022 m. m. priešmokyklinukai lankys Taujėnų gimnazijos pirmąją klasę. Vieno ikimokyklinuko tėvai savo vaiko ugdymui pasirinko Taujėnų gimnaziją, o kito - savo atžalą apsisprendė ugdyti Anykščių raj. Traupio pagrindinėje mokykloje. Kadangi nuo rugsėjo 1 dienos Balelių ikimokyklinio ugdymo grupėje nebelieka vaikų, ikimokyklinio ir priešmokyklinio ugdymo programų vykdymas nutraukiamas.

**3. Šiuo metu galiojančios ir teikiamu projektu siūlomos naujos nuostatos (esant galimybei- lyginamasis variantas):**

**-**

**4. Sprendimui įgyvendinti reikalingos lėšos ir galimi finansavimo šaltiniai:**

Patalpų pritaikymui Taujėnų gimnazijoje Ukmergės rajono savivaldybės Tarybos sprendimu lėšos jau skirtos ( 18 tūkst. Eur).

 **5. Priėmus sprendimą laukiami rezultatai, galimos pasekmės:**

Priėmus sprendimą bus nustatytas 2021-2022 m. m. ikimokyklinio ir priešmokyklinio ugdymo grupių ir vaikų skaičius, planuojamos lėšos. Bus tenkinamas ikimokyklinio ugdymo poreikis (pagal pateiktus prašymus iki 2021 m. birželio mėn.).

 **6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

**-**

 **7.** **Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

 Nėra

 **8.** **Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas- Sprendimo projekto numatomo teisinio reguliavimo poveikio vertinimas:**

Nenumatomas.

 **9. Sekretoriatas priimtą sprendimą pateikia\*:**

Sprendimą pateikti Savivaldybės ugdymo įstaigoms, Švietimo, kultūros ir sporto bei Finansų skyriams.

 **10. Aiškinamojo rašto priedai:**

-

Švietimo, kultūros ir sporto skyriaus

vyriausioji specialistė Ramunė Bakučionienė